safouaneb/arywiki huggingface dataset:
زكير ضد لؤونتيبيوتيك

الزكير ضد لؤنتيبيوتيك (ب نݣليزية: Antimicrobial Resistance، ب لفرانساوية: Résistance aux Antibiotiques) و لي يقدر يتنقّب غير ب AMR كاتݣال فاش واحد طاسيلة ميكروبية كاتكبر واخا كاين واحد لقد طالع د لؤنتيبيوتيك، يعني ملّخر مابقا كايسوݣر ليها والو باقي. فاش لميكروب كايشد زكير لمعاملة معاه كاتولي صعيبة كتر منين كانت عليه قبل و كايبزز ضوازي طالعين ولا كايفرض ݣاع تبدال د لؤنتيبيوتيك بشي واحد اخور مجهد عليه و لّي ئقدر يكون سوا غالي سوا مسموم للدات ؤلا بجوج. فاݣد بلّي سبايب د زكير لميكروبي هوما معدودين ولايني لمشهودين كتر بيها هوما تخدام لفايت قياسو د لؤونتيبيوتيك ولا تخدام لمرݣّع ديالهوم. لقضية و مافيها هيا هاد لمسالة ولّات خالقة واحد لموشكيل مفلّس عند مالين لعرف ب ضومين ديال صحة لعمومية ف لعالام كاملو و حتا د لمغريب مازهقوش منها. هادشي لي خلّا لويزارة د صحة لمغريبية و لمكتب لوطني د سلامة صحية د منتجات لغذائية و بشراكة معا لمنضامة د صحة لعالامية باش تصاوب واحد لبلان ستراتيجي كايهم لوقاية و لكونطرول د زكير ؤ لمقصود ديالو هيا تنقاص من لخطورة د هاد ضاهرة. نواع. زكير لباكتيري يقدر يكون طبيعي، "زكير طبيعي" داخل ف لكروموزوم د لباكتيرية و كاين عند ݣاع الطواسل من نفس النوع بحال الزكير ديال شيريشية كولي ضد لݣليكوپيپتيد، بمعنى خور ماعمّر غاتكون شي "شيريشية كولي" كايفاري معاها لݣليكوپيپتيد. عاد كاين لباكتيرية اللي كادير لقوالب باش تفلت من لمفعول د لؤونتيبيوتيك ؤلا كاتجيبهوم من شي وحدة خرا و هاد لقوالب كادخلهوم ف لپلاسميد ديالها؛ "زكير مجيوب"، لمتال لباين هنايا هوا "الستافيلوكوكوسة لمدهبة" فاش كاتبدل ل PLP2 ل PLP2a صافي لميتيسيلين اللي هوا لؤونتيبيوتيك اللي مولف كايفاري معاها ماكايبقاش قاضي لغرض حيت ماكايعرفش باقي شناهوا هاد ل PLP2a و فاش كايكونو عندها هاد التناوي كاتصدق مسمية ب ""ستافيلوكوكوسة مدهبة" مزكرة معا لميتيسيلين" (ب لونݣلي Methicillin Resistant Staphylococcus Aureus) ؤ اللي كاتنقبّ "MRSA". عطالاه طرقان باش تفلت لباكتيرية من لمفعول د لؤونتيبيوتيك و هادشي علاش خاص يتخدم ل ؤنتيبيوݣرام.
لعربي باطما

لعربي باطما (1948 - 7 فبراير 1997) كان مغني و كتاتبي و شاعر و ممتل مغريبي، و من الرموز ديال لمجموعة د ناس لغيوان، اللي كانت من لمجموعات لكبيرة ف لمغريب ف السبعينات و التمانينات. حياتو. تولد لعربي باطما ف دوار ولاد بوزيري ف الشاوية ف 1948، و رحلو عائلتو للدار لبيضا ملي كان باقي صغير. تما فين كبر و تلاقا صحابو بوجميع و عمر السيد اللي بدا شويا بشويا كيدير معاهم لمسرح و لغنا. منتوجاتو. لغنا. غنّا لعربي باطما ݣاع لاغاني ديالو و هو مع لمجموعة اللي اسس (ناس لغيوان). ما كانش غي تيغني، و انما كان تا تيكتب لكلمات و تيلحّن لاغاني. لفنون لاخرا. من غير لاغاني اللي غناها مع ناس لغيوان، كتب لعربي باطما كتاب د السيرة الداتية سمّاه "الرحيل"، و شارك ممتيل ف لفيلم ديال "لحال"، و كتب بزاف د لقصص و لمسرحيات.
مصر لقديمة

مصر لقديمة، ولاّ لحضارة لفرعونية، هي حضارة قديمة ف شمال شرق افريقيا، كانت على لواد د النيل، ف لاراضي د لبلاد د مصر دابا. بدات هاد لحضارة تقريباً ف عام 3100 قبل لميلاد ملي لماليك نارمر وحّد ميصرا لعالية ؤ ميصرا سّفلية. لملوك اللي كانو تيحكمو تما ديك لوقت كانو كيسمّاو لفراعنة، و كانو معروفين ب لفلوس اللي كانت عندهم، و باللي مورا ما كانو تيموتو كانو كيتݣمّطو ويتدفنو، و كيتسمّاو مومياوات. لحضارة د مصر لقديمة كانت اكتر حضارة متقدمة ف وقتها، و ختراعو بزاف د لحوايج اللي نفعو بنادم منبعد، و اترو ف لعيشة، بحال لاهرام و التقنيات د السقاية و الطب و الرياضيات، ولكتابة، و تا لباطويات د لخشب (كانو اول وحدين خدّموهوم). بقوة ما كانت لحضارة لمصرية لقديمة موهيمة، خرج عليها علم تيقراها، تسمّا علم لمصريات، تيخدمو عليه الناس اللي تيقلبو ف التاريخ و لاتار د هاد لحضارة.
بوطولا 2 عيالات (2020-2021)

بوطولا 2 عيالات (2020-2021) هي لموسم د لبوطولا لحتيرافية التانبة دلعيالات، اللي هي لقيسم التاني على حساب لهيكلة لهرمية دلبوطولات فبلاد لمغريب. هاد لبوطولا مقسمة لجوج دلݣروپات، كولّا واحد فيهوم كاتقصّر فيه 16 فرقة. لقيسم دالشمال. لجدوال ديال الترتيب. ملاحضات: لقيسم دلجانوب. لجدوال ديال الترتيب. ملاحضات:
جاڤا

جاڤا هوّا لونݣاج ستوني د لمستوى لعالي، مبني علا لكلاصات، لي تصاوب بحيت يكونو عندو اقل عاداد د تّيكاليات تّطبيقية. جاڤا لونݣاج ب تخدام عام، مديور باش يخلي لموبرميجين يطورو لكوض ديالهوم مرة وحدة، ؤ يعاودو يستعملوه ف اي پلاطفورم لي كاتقبل جاڤا، بلا مايعاود يتكومپيلا. تّطبيقات ديال جاڤا عادتن كيتكومپيلاو ل بايتكود، لي كيخدم ف اي ماكينة ڤيرتوالية د جاڤا (Java Virtual Machine ؤلا JVM) كيما كانت تّسطيرة د لورديناتور علاياش خدامة. سّانطاكس ديال جاڤا كاتشبه ل سّانطاكس ديال سّي ؤ سي++، ولاكين فيها عاداد قل ديال لوضايف د لمستوى نّازل. جاڤا هوّا لّونݣاج لّول لي عليه لقابول ف ݣيتهاب، سيرتو ب نّسبة ل تّطبيقات د لويب ب لموضيل كليان سيرڤور، ؤ تاني اكبر لونݣاج من حيت لعاداد د لمسوالات عليه ف سطاك ؤڤرفلو، ؤ رابع اكبر لونݣاج من حيت عاداد د لاعلانات د لخدامي ف لينكدين. ف 2023، جاڤا مكلاصي الرابع ف لانديكس د تيوبي ديال اللونݣاجات لي مطلوبة بزاف، مورا سي++. لي ختارع جاڤا هوّا دجيمس ݣوصلين ف لكامبيانة د صان مايكروسيستمز (لي منبعد شراتها شّاريكة د ؤراكل)، ؤ صدر ب شكل رسمي ف 1995. وخا صدر ف لبدية ب ليصونص ملكاوية، جاڤا ولا ف ماي 2007 تحت ليصونص د ݣنو دجي پي ايل، لي مفتوحة ل لعموم. لڤيرسيون لّخرة د جاڤا هيا 19. 0. 2 ؤ خرجات ف يناير 2023. ؤراكل كاتنصح لخدايميا د لڤيرسيونات لقدام د جاڤا باش يحيدوهوم ؤ يانسطاليو لڤيرسيون لّخرة، بسباب رّيسك لامني. تاريخ. دجيمس ݣوصلين، مايك شيريدان ؤ پاطريك نوطون بداو لپروجي د جاڤا ف 1991، ؤ ف لبدية هاد لّونݣاج تسما "ؤوك Oak" علا واحد نّوع د شّجر كان منو نابت حدا شرجم ديال ݣوصلين. من بعد بدلو ليه سّمية ل "ݣرين Green" (خضر ب نّݣليزية)، ؤ ف لّخر وقع تّيفاق علا "جاڤا"، علا نوع د لقهوة اصلو من اندونيسيا. ݣوصلين قاد سّانطاكس د جاڤا باش تكون قريبة ل سي ؤ سي++، ؤ تجي ساهلة ف لفهامة ل لموبرميجين. ميتال د پروݣرام د جاڤا. هاد لپروݣرام كيطبع "Hello، World" ف شّاشة ديال لورديناتور: class HelloWorld { public static void main(String[] args) { System. out. println("Hello، World")؛
برمجة ستونية

لبرماجة سّتونية (ب ) هيّا فلسفة د لبرمجة مبنية علا لمفهوم ديال سّتون (ب )، لي كيحتاوي علا داطا علا شكل خاصيات، ؤ وضايف علا شكل فونكسيونات. وحدة من لخصايل ديال سّتون ف لبرماجة سّتونية هيا بلي كيقدر يتريطي ؤلا يبدل لمحتوى د لخاصيات ديالو (داطا) ب ستيعمال لمفهوم ديال "رّاس" ؤلا "دّات" (عادتن كاتّطبق ب "this" ؤلا "self"). لپروݣرام ف لبرمجة سّتونية كيتقاد بحيت كيكونو ستونات كيتفاعلو معا بعضياتهوم ف لپروݣرام. كاينين بزاف د نّواع ديال لّونݣاجات سّتونية، ولاكين لمشهورين منهوم (بحال جاڤا) كيخدّمو لمفهوم ديال لكلاص، لّي كيكون سّتون ف هاد لحالة نمودج ديالو، ؤ ف نفس لوقت لكلاص كاتحدد نّوع ديال سّتون (متلا كلاص "طونوبيلة"، نقدرو نقادو منها ستون "ميرسيديس F400 حمرة"). من بين اهم لّونݣاجات لّي معتامدين علا لبرمجة سّتونية كاين: جاڤا، سي++، سي#، پايثون، ار، پيهاشپي، ڤيزوال بازيك ضوت نيت، جاڤاسكريپت، روبي، پورل، سويفت، دارت، سكالا، كوطلين، ؤ ماطلاب. كلمة ستون، ستونية. كلمة "ستون" كيستعمولها لمغاربا ب معنى ديال "شي حاجة" ؤلا "شي فيكرة"، ؤ بهاد لمعنى كاتبان موقابيل مناسب ل كلمة Object ب نّݣليزية، سيرتو ف لاطار ديال لبرمجة سّتونية لّي كيكون لObject فيها عندو معنى تجريدي ماشي ملموس ب ضّارورة.
يوهانيس ڤيرمير

يوهانيس ڤيرمير، هو واحد الرسام ؤ زوّاق هولاندي تزاد عام 1632 ف مدينة ديلفت ف هولاندا. هاد الرسام مشهور بكنيتو ڤيرمير و كان واحد من احسن الرسامين فالوقيتة ديالو، القرن سبعطاش واللي كاتسما بالفترة الباروكية، وكان متخصص فالرسيم ديال الديور من لداخل ديال الناس اللي من الطبقة المتوسطة. ڤيرمير فالوقيتة ديالو كان معروف واحد الشوية فمدينتو ولكن واخا هاكداك مقدرش يجمع اللعاقة و يبيع بزاف ديال طّابلوات ديالو. ڤيرمير مكانش كايرسم بزربة بحال اغلبية د الرسامين فالوقيتة ديالو، كان كاياخد بزاف ديال الوقت والتركيز فكولا طابلو، وكان كايخدم صبايغ غاليين بزاف، وتشهر حيتاش كايصرع الضو فالطابلويات ديالو. فاش مات ڤيرمير مابقاتش كاتعاود عليه الهضرة، الناس نساوه وحتى واحد ماهضر عليه من بعد من غير ارنولد هوبراكن لي جبدو ف كتاب "المصدر الرئيسي"، تنسى فبلادو جوج ديال القرون حتى جاو ݣوستاف فريدريك واݣن و ثيوفل ثوري برݣر فاش نشرو عليه واحد المقال ودارو فيه 66 من الطابلويات ديالو، ولكن حاليا غير 34 منهوم وصاف اللي كايتحسبو ديالو، ومن ديك الوقيتة الرسام ڤيرمير تشهر كتر وكتر، وولا واحد من اعضم الرسامين فلوقيتة الذهبية د هولاندا. حياتو. ماكاينش بزاف ديال لخبار على كيفاش ڤيرمير عاش حياتو، ولكن لي معروف عليه هو بلي خلا كولشي و معمرو خرج من مدينتو ديلفت باش يبقا ملاهي مع الرسم والفن ديالو، وحتى ل لقرن سبعطاش ماكانت حتى شي خبار عليه من غير داكشي لي كتبو عليه فنانين وحدين خرين.
جورج ويا

جورج ويا (بلينݣليزية: George Weah - تولد ف 1 اكتوبر 1966 ف مونروڤيا، ليبيريا) هو الرئيس ديال ليبيريا من 2018 تال 2024، بعدما خسر لانتخابات ف نونبر 2023. قبل ما يدخل للسياسة، كان ويا معروف بزاف حيت كان من احسن اللعابة د كورة ف وقتو. هو اول واحد ماشي اوروپي ربح لكرة الدهبية (لجائزة د احسن لعاب ف لعالم) ف 1995، و لافريقي لوحيد اللي ربحها تال دابا. و هو اول واحد ف لعالم اللي ولاّ راييس من مور ما كان لعاب د كورة محتارف.
ستيڤن واينبرݣ

ستيڤن واينبرݣ (مزيود ف 3 ماي 1933 ف نيويورك - مات ف 23 يوليوز 2021 ف ؤستن ف ولاية طيكساس) هوّا عاليم د لفيزيك ميريكاني ؤ مول لجايزة د نوبل ف لفيزيك ف 1979، معا لپاكيستاني محمد عبد السلام ؤ شيلدون ݣلاشو علا تّوحيد ديالهوم ل لقوة لكاهرومغناطيسية، ؤ لقوة ضّعيفونووية ف موضيل فيزيكي واحد.
سيدا

السيدا كاتسما على واحد لمرضة ؤ معنيتها لمضبوطة هيا لحالة لخرانية اللي كاتوصل ليها لمناعة ديال بنادم مورا ما كيتاادا ب لڤيروس النقاقصي دلمناعة لبنادمية لمعروف ب "HIV"، السيدا كلمة ماشي دوريجين والايني مدرجة من لفرانساوية "(Syndrome d'Immuno-Déficience Acquise)" و بلمغربية كاتعني "الساندروم د نقصان دلمناعة لمجيوبة". هاد لمرحالة هيا فاش غادي يبداو يبانو الاعراض ديال بصاح دهاد الڤيروس (لاحقاش فلّول كايكون حسي مسي وماكايعيقش بيه مولاه ؤ ماكايردش ليه ݣاع لبال) و فيها نيت كاطيح لمناعة بلمعقول وكايصدق لمريض ملحوݣ بݣاع الفيروسات كيما كانو ؤ هادو كايتسماو بالعدوى لهمايزية يعني لميكروبات ؤلا حتا لكونصيرات كايلقاو لهمزة مورا ماترشا و تهشاش لمناعة دلمريض وهادشي كايعطينا واحد لكمشة دليماري مجموعين على سيفة ديال ساندروم ؤلا بالساهل ماهل "سيدا". فهاد ليبّان، ماكاينش شي دوا ؤلا شي جلبة كايبرّيو من السيدا، لحل لوحداني اللي كاين دابا و اللي مايتحاسبو عليه عقال هوا لحماية. ف 2020، وصل لعدد د الناس اللي كان فيهم السيدا ف لعالم ل تقرييا 38 مليون واحد. تكتاشف السيدا اول مرة ف 1981، و هو مرض جا من لقرودا د الشامپانزي و داز لبنادم ف لوسط د لقرن 20.
مالطية

لمالطية (بلمالطية: Malti) هي اللغة الرسمية ديال مالطا (هي و لينݣليزية). هي اللغة السامية لوحيدة الرسمية ف لاتحاد لاوروپي حيت لاصل ديالها جاي من لعربية د صقلية، و هي قريبة بزاف ف لهضرة من الدارجات ديال تونس، و اخا لاغلبية د لكلمات الجداد فيها اما بالطاليانية ولا لينݣليزية. هي اللغة السامية لوحيدة اللي كاتّكتب ب لحروف اللاتينية. لاصل ديال لمالطية جاي من لعربية اللي كانت تاتهضر ف لوقت اللي كانت فيه صقلية تابعة للمسلمين (من 831 ل 1091). من موراها حكموا النصارا هاد لجزر و نقص التخدام د لعربية. علاود لمالطية تاترات بزاف بالطاليانية و الصقلية، بزاف د لباحتين تيعتابروها لغة مفارقة تماما على لعربية، واخا تقريبا التلت د لكلمات اللي فيها اصلهم من لعربية.
كورة (كورة)

لكورة اولّا لبالون (بلعربية: كرة القدم، بالنݣليزية: association football ball اولّا soccer ball) هي لكورة اللي كاتخدّم ف الرياضة ديال كورة. الشكل لمكوّر ديال لبالون، لقد والتقل ديالها كايحددهوم لقانون التاني ديال لقواعد د اللعبة. معايير كتار خرين كاتحددهوم لفيفا ولجاميعات د كورة وكاتفرضهوم على لمنافسات اللي كايسيّروها. لكواري اللولين بداو من لمعدات ولمتانة دلحيوانات، واللي كايخسرو دغيا فاش كايتضربو بزاف. جا التطوير ديال لكورة جوايه اللخر ديال لقرن 19 فاش تشارلز ݣوديير قدر يختارع التقساح ديال لاݣوم. الديزاين اولا التصميم ديال دابا (32 لوحة د لاݣوم) طورو ايݣيل نيلسن ف 1962، والتطويرات فالتيكنولوجيا د لبالون مازالين كاينين حتال دابا وكايعيطو كواري اللي عندهوم اداء مزيان. هاد التصميم ولّا قديم شي شوية، دابا كاينين دياول 24 و42 لوحدة، واللي لاداء ديالهوم ولّا مخير على اللي كان قبل من 2007. التصميم ديال لكورة اللي فيها 20 وجه بريوس مقطّعين، واللوان لبيض ولكحل، واللي كاتسمّى اديداس تيلستار، ولّات رمز ديال الرياضة. كاينين بزاف ديال الشكال فلكواري واللي معاهوم الشوفة، الديكور ولخصايص كايختالفو. لقياسات. لمصاوبة. لكواري ديال ليوم معقّدين بزاف على ديال شحال هادي. لاغلبية د لكورات ليوم فيهوم 12 وجه ديال الشكال مالين خمسة دالضلوعة، و20 وجه ديال الشكال مالين 6 دالضلوعة. لكواري لواعرين كايخدمو شكال خرين اللي كاتقرّب لكورة باش تولي على شكل مكوّر مزيان. الداخل ديالها مصاوب من واحد التجويف ديال لمطاط اولّا لاݣوم اللي كايخلّيها تݣونفلا مزيان. اللواح اللي على برّا كايكونو اما مخيّطين بلماكينة اولّا بليد اولّا ملصّقين بلكولة ومزديين بالسخونية. وباش لكورة ماتشربش لما كايتّغلّف بشي مادّة اللي كاتعزل لما اولّا دوك التقابي د لخياطة كايتزداو فلكولة. لقد والتقل. لكورة بحساب لمعايير ديال لفيفا خاص يكون فيها مابين 68 و70 سانطيم فالدورة، اولّا 22 سانطيم فلقطر ديالها. التقل ديال لكورة خاص يكون مابين 410 و450 ݣرام، والضغط خاص يكون مابين 0. 6 و1. 1 مرة ديال الضغط اللي على لبحر. هاد النوع ديال لكواري كايتسمى "لقياس 5". كاينين كواري صغار بلقياس 1، 3، و4 مديورين للصغار اولّا للونطريمة. لمرارك ديال كورة. كاينين بزاف ديال لمرارك د لبالون على حساب لميطشان ولݣازون د التيران. كاينين لكورات ديال لونطريمة، ولكورات ديال لبوطولات ليحتيرافية، ولكورات ديال لݣازون صطيناعي. الرمز ديال ليونيكود. الرمز ديال لبالون دكورة فليونيكود (⚽، U+26BD، SOCCER BALL) تزادت ف لمعيار دلكتابة "يونيكود". الزيادة ديال هاد الرمز جات من قتيراح ديال كارل پينتزلين ف 2008.
كورة برا التيران

كورة ملعوبة و برّا التيران هو لقانون التاسع ديال لقواعد د اللعبة ديال الرياضة د كورة، وكاتوصف لحالات بجوج ديال اللعب (لموضع ديال لبالون ف التيران د كورة). ملعوبة. لكورة كاتبقا "ملعوبة" من لبدية د الشوط حتال لافّان ديالو، من غير الا: لمعيار اللول كايݣول باللي "لكورة "كاملة" خاصها تفوت لخط "كاملو""، وكايتعتابر معيار موهيم فلقرارات اللي كاتعلّق بلبيوتة. لقانون كايݣول باللي لكورة كاتبقى ملعوبة واخّا تقيس شي راية د الركنية، اولّا لعارضة اولّا الرجلين دياول لݣول، وترجع، اولّا احي حالة فاش كاتقيس لحكم من غير لحالات اللي كاينين لفوق. فاش كاتكون لكورة ملعوبة لكوايرية يقدّو يقصّرو بيها، يحيّدوها من لكوايرية ديال لفرقة لخرة اولّا يماركيو بيوتة. الا اللعّابة دارو لغلاط فراه كايتعاقبو. الشونجمو ماخصّوش يكون فاش كاتكون كورة ملعوبة. لحكم يقدر يخلّي اللعب عوض مايوقّفو الا كان هادشي غاينفع لفرقة اللي تّرتاكب ضدها لغلط. هادشي كايتسمى "لاولوية فلقصارة". لحكم كايوقّف اللعب وكايعطي عقوبة للغلط اللي تدار الا لاولوية ماتنفداتش "فتواني قلال". واخا لغلط ماتعاقبش عليه فوقت لاولوية، لحكم كايعاقب عليه فاقرب وقيتة كايوقف فيها اللعب. لمعاودة د لبدية. فاش لكورة كاتكون برّا التيران ("خارجة")، كاتعاود لكورة تّلعب من جديد بالطريقة اللي كاتواتي كولّا حالة: نفتارضو كاينة فرقة (ا) مهاجمة وفرقة (ب) مدافعة: غير لكورة كاتولّي برا التيران، كاتعاود لكورة تّلعب من جديد بالطريقة اللي كاتواتي كولّا حالة. داكشي اللي كايجي من مورا لحالة اللولة ماكايبدّلش الطريقة باش غايرجع لبالون. متلا، الا خرجات كورة بسباب غلط دارتو فرقة (ا) ضد فرقة (ب)، الطريقة باش خاص تّعاود لكورة تقصّر هي كوفرة نيشان، واخا يجي كوايري من فرقة (ب) ويدير غلط على فرقة (ا) من بعد. واخّا هكاك، لحكم غايعاقب لكوايري ديال فرقة (ب) بكارطة صفرة اولّا حمرة، علا حساب شنو طرا. لحكم واخا هكاك يقدر يبدّل لقرار ديالو (لبدية ل"اصلية") الا لحكّام لمعاونين نبّهوه بلغلط اللي دار، هادشي قبل مايبدا اللعب. متلا، الا خرجات كورة بسباب بيت ماركاتو فرقة (ا) ولحكم ݣال باللي لهدف صحيح، ولحكّام لمعاونين ݣالو ليه باللي كوايري ديال فرقة (ا) نيت دار شي غلط قبل مايتماركا لبيت، لحكم غادي يبدّل لقرار ديالو للبدية ب كوفرة للفرقة (ب) فلبلاصة اللي طرا فيها لغلط.
ركنية (كورة)

ركنية اولّا كورنير (بلعربية: ضربة زاوية، بالنݣليزية: Corner kick) هي طريقة ديال لمعاودة داللعب فماطش ديال كورة فاش لبالون كايكون برا التيران فوق خط لݣول بلا مايتماركا بيت، ويكون اللي قاسها اخر مرّة قبل ماتخرج لعّاب ديال لفرقة لمدافعة. التير كايدّار فلقنت ديال التيران اللي قريب للبلاصة اللي خرجات منها لكورة. الركنية كاتعتابر فرصة زوينة للفرقة لمهاجمة باش تماركي بيت، ولاكين ماشي بحال پيلانتي اولّا كوفرة نيشان قريب من لمينطاقة د پيلانتيات. فاش كايماركي شي كوايري بيت من ركنية كايعتابرو لحكم بيت قانوني، وكايتسمى بيت اولمپي (بالصبليونية: Olympico). فاش كاتّعطى. كاتّعطى ركنية فاش كوايري ديال لفرقة لمدافعة كايخرّج لكورة لجيهة خط لݣول ديالهوم. فهاد لقاعدة ماكايهمش واش بلعاني باش تدارت هاد لحالة، يعني متلا ماكايهمش واش لعّاب ديال لفرقة لمهاجمة هو اللي عطا كورة للكوايري ديال لفرقة لمدافعة قبل ماتمشي ليه. هاد لقضية راها طاكتيك مسموح بيه. كايتعطى كورنير بلاصة لبيت على نفس لفرقة فاش لفرقة كاتماركي على راسها من بعض لمعاودات دلبدية. هادشي داخل فيه الا شي فرقة مهاجمة ماركات لبيت من ركنية دييالهوم على راسهوم (لݣول ديالهوم). هادو كاملين حالات اللي قليل بزاف فاش كاتطرا. التير كايدّار فلقنت ديال التيران اللي قريب للبلاصة اللي خرجات منها لكورة. هاد لقنت كايكون بعض لمرّات معلّم بواحد الراية صغيرة. فاش كاتّنفّد. لغلاط. كاتّعاود ركنية الا تدارت بكورة كانت كاتحرّك قبل اولّا فبلاصة غالطة. لكوايرية خاصهوم يشهدّو التيساع اللي مدكور لفوق. الا دارو بلعاني اللعبة ديال مايقادّوهاش ويديرو اللي كاتنصّ عليه هاد لقاعدة كاتجيب ليهوم تنبيه على لبسالة، ويقدر لحكم يعطي عليها صفرة. لكوايري اللي كايتعطّل وماكاينفّدش ركنية كايدور فيه لحكم. الا لكوايري قاس ديال ركنية مرّة تانية قبل مايقيسها كوايري اخور هادشي كايتعتابر غلط، وكايتعاقب عليه بكوفرة مانيشانش كاتّعطى للفرقة لمدافعة من لبلاصة اللي طرا فيها لغلط، من غير الا كانت لقيسة التانية غلط كبير (متلا داخل فيها التعكال)، ديك الساعات لحكم كايعطي كوفرة نيشان للفرقة لمدافعة.
فرايلي

لفرايلي هوا قايد ديني كاتكون خدمتو هيّا يضبط لمعارف ديال شي دين كينتامي ليه، ؤ يسهر علا تّطبيق ديال طّقوس لمقدسة، ف اطار جماعة ؤلا مؤسسة (بحال كنيسة) لي تابعة ل داك دّين. لفرايلي نوعنما كيلعب دور ديال وسيط مابين بنادم ؤ رّب ؤلا رّبايب ديال دين. لخدمة ؤلا دّور لي كيقوم بيه لفرايلي نقدرو نسميوه "تافرايليت". لفرايلي ف بزاف د دّيانات كيكون مورشيد ل نّاس، كيعلمهوم دّين ديالهوم ؤ كيعطيهوم نصايح ؤ ارشادات كيفاش يعيشو حياتهوم، ؤ كيقود طقوس بحال جّواج، لݣنايز، ؤ مناسبات دينية خرين. لمصطلح د فرايلي يقدر يتخدم علا رّجال د دّين ف اغلبية د دّيانات، مي ف لحالة د لاسلام، لفرايلي كيتسما امام ؤلا شيخ ؤلا فقيه ؤلا مولّا. ف بزاف د دّيانات، غير دّكور لي كيكون عندهوم لحق يوليو فرايليا، ولاكين شي ديانات، بحال بعض لمداهب ديال لمسيحية كاتسمح ل نّتوات حتا هوما يكونو فرايليات. نويطات لوغاوية.
لويزة

لّويزة (سّمية لعلمية Aloysia citrodora) عشبة زهرية اصلها من امريكا لجانوبية، كاتدار ف اتاي، ؤ دخلوها صّبليونيين ؤلا لبرطقيزيين ل لمغريب. كانت تسمات علا لماليكة د صّبليون ماريا لويزا دي پارما، مرات لماليك كارلوس الرابع د سپانيا.
كيطمة (كورة)

لكيطمة اولّا اللبسة (اولّا بعض لخطرات التوني) ف كورة هوما لحوايج اللي كايلبسوهوم لكوايرية. لقواعد د اللعبة كايبيّنو شناهي لكيطمة بلقليلة اللي خاص اللعّابة يلبسوها، وكايمنعو اللباس اللي يقدر يكون خطر على لكوايري اولّا اللعّابة اللي فالتيران. لمنافسات ولبوطولات يقدرو يزيّرو فلقد ديال اللوݣو فالتيشورت، اولّا يفرضو لون اخور على لفرقة الضيف. التيشورتات د اللعّابة غاليبا كايكون فاللور الرقم ديال لكوايري. فلاصل لارقام كايكونو غادين من 1 ل 11، وكايواتيو نسبيا معا لبلايص ديال اللعب ديالهوم. ولاكين فلبوطولات ولمنافسات ليحتيرافية، هاد النماري كايوليو مخربقين بسباب لكوايرية الزايدين. واخّا هكاك، لكوايري كايتعطاه نمرة كايقصّر بيها فلموسم كامل. لفراقي ليحتيرافيين غاليبا كايحطو لكنيات د اللعّابة فوق (وفبعض لحالات لقلال، تحت) النماري تاعهوم. تطورات لكيطمة د كورة بزّاف. فاللول كانو كايلبسو تيشورت ديال لقطن، وصبابط تقال قاسحين ديال الجلد. فلقرن لعشرين الصبابط بداو كايولّيو خفاف، والشورطات كايقصارو فالطولة د الرجلين. التقدّوم اللي طرا فلمجال د لحوايج خلّا التيشورتات يولّيو يتصايبو خفاف، بديزاينات ولوان معقّدين. ومعا الزيادة ديال ليشهار ف لقرن لعشرين، اللوݣويات ديال لمستشهيرين ولّاو كايتطبعو فالتيشورتات، وبداو كايتصاوبو للجمهور، الشي اللي خلّا لفراقي يدخّلو لفلوس. لكيطمة الضرورية. لحوايج اللي خاص يلبسوهوم لكوايرية كاينين فلقانون الرابع ديال لقواعد د اللعبة. لكوايرية دياول لفرقة الضيف كايخصّهوم يحضرو لماطش بلوان خرين الا كانو عندهوم نفس اللوان دياول لفرقة لمضايفة. لقانون كايݣول باللي "لكوايرية خاصهوم يلبسو كيطمة بلوان كاتفرّقهوم على بعضيّاتهوم وعلى لحكم ولحكّام لمعاونين. " بزاف ديال لفراقي عندهوم اللبسة التانية وحتى اللبسة التالتة اللي كايلبسوها الا اللوان د اللولة والتانية كانو متشابهين بزاف معا اللوان ديال لفرقة لمضايفة. بزاف ديال لفراقي حافضو على لكيطمة ديالهوم لبزاف ديال لعوام، واللوان براسهوم يقدّو يدخلو فالتقافة ديال لفرقة. لكيطمة الضرورية كايكون فيها: لكيطمة التانوية. كاينين شي حوايج اللي لقانون د لقواعد ديال اللعبة كايمنع يتلبسو، بحال الدهب ولخواتم والسناسل. اللباس د لحكم. لحكّام و لحكّام لمعاونين خاصهوم يلبسو كيطمة كاتشبه لديك اللي كايلبسوها لكوايرية، ولاكين مختالفة ف اللوان على لفراقي بجوج ولحرّاس دياولهوم. لكحل هو اللون لمعروف ديال لحكّام، ولعبارة ديال "الراجل فلكحل" كتاكّد هاد لهضرة؛ واخّا ولّاو كايلبسو لوان خرين باش اللوان مايبقاوش يتشابهو فالتيران. لفيفا كاتخلّي لحكام يلبسو خمسة د اللوان صافي: لكحل، لحمر، الزرق، الصفر ولخضر. يمكن للتيشورتات د لحكّام يكونو فيهوم اللوݣويات دلمستشهيرين، وكايكونو غير فلكمام. لحكام يقدرو يديرو لباضج ديال لفيفا اللي فيه النوع ديال الترخيص د لفيفا ولعام ديال الصلاحية فالجيب ديال الصدر ليسر. ݣاع لحكام كاتكون عندهوم مݣانة د ليد، صفّارة، جوج كارطات صفرة وحمرة، بزطام فيه ستيلو وشي وراق، قرعة ديال لكشكوشة لمختافية وريالة باش يحددو شكون غايبدا لماطش ولانا جيهة فالتيران غايمشيو. لحكام كايتّنصحو باش يهزو جوج جوج من لحاجة (تقدر تطيح ليهوم الصفارة اولا يتقادا الستيلو). لحكّام كايكونو عندهوم فلغالب جوج مواݣن: وحدة كايشدّو بيها لوقت ولوخرة كايحسبو بيها لوقت الضايع. فلمستويات لعاليين ديال لبوطولات، كايكون عند لحكام ميكرويات كاهضرو بيهوم معا لحكّام لمعاونين. لحكم لمعاون كايهز رايات ليكترونية، كايورّك على بوطونة فيها واللي كاتعطي ليشارة للحكم فاش كاتكون شي حاجة. فلميطشان اللي فيهوم تيكنولوجيا خط لݣول، لحكم كايكون معاه تويشية كاتعلمو بلالارم ديال السيستيم.
رب

رّب (ب لعربية اله، ب نّݣليزية Deity) هوا واحد لمفهوم دياني ؤ فلسافي كيشيّر لواحد لكائن فوقطبيعي ؤلا مادي (على حساب الديانة) اللي كيتّعتابر مقدّس ؤ مقامو هوا الرفيع ݣاع عند عبادو. نتوة ديال رب هيا ربة، ؤ الجماعة ديالهوم هيا ربوبا ؤلا ربايب. ف دّيانات لوحّادية كايكون رب وحداني لي معبود اما ف دّيانات لاوحّادية ماكيكونش غير واحد الرب والايني هوما شلا ربوبا معبودين، و راه كاينين ݣاع شي ديانات مافيهومش والا رب معبود كيف لبودية. لمفهوم د الرب عاوتاني كانلقاوه حتا فشي تفاكر فلسافية بحال رّبوبية لي ماكيكونش فيها بزز واحد رّب معبود، ولايني بنسبة اللي كايواليو هاد لعقيدة هادا هوّا لخالق د لكون. ماكاينش تعريف معلّم ولا كوني ديال "رب"، ؤ كولا دين و فلسافة ؤ مساير عندهوم تعريفهوم واللي كيميزهوم علا غيرهوم. رّب يقدر يكون "كائن ماكيساليش و كيفوت زمان ؤ لمكان" ؤلا "كائن كيسالي و عندو حدود ف لمكان و زّمان ؤ يقدر حتا يتولد و يموت". تاريخ. ف لفترة د لقبلتاريخ، لعولاما ماعندهومش طاريقة باش يتعرفو علا دّيانات لي كانو لباشار كيمارسو، من غير علا طريق لستينتاج، حيت كانت باقة ماتّختارعاتش لكتابة. كاينين تماتل قدام ؤ رسومات ف لكهوفا كيرجعو ل الاف د لعوام، كيرجحو لعولاما بلي كيمتلو ربايب معبودين، بحال ڤينوس د ڤيلندورف، تمتال لي تّلقا ف لوطريش ؤ كيرجع ل هادي 25000 عام، ؤ غالبا كان كيمتّل ربة د لخصوبة ؤ لامومة.
بوطولا 1 (2021-2022)

1. ^ 2. ^ 3. ^ الترتيب على حساب الدورات. هاد لجدوال كايستف لفراقي على حساب الترتيب ديالهوم من مورا كولا دورة.